Fricis Celmiņš

Fricis Celmiņš (1896—1940) bija latviešu strēlnieku, Latvijas Bruņoto spēku virsnieks, Latvijas Neatkarības kara dalībnieks, Lāčplēša Kara ordeņa kavalieris. Viens no diviem Latvijas armijas augstākajiem virsniekiem (otrs – ģenerālis Ludvigs Bolšteins), kuri pēc Latvijas okupācijas 1940. gada vasarā izdarīja pašnāvību nošaujoties.

 Dzīvesgājums 
Dzimis Liepājā 1896. gada 17. augustā. Mācījās pilsētas ģimnāzijā. 1915. gadā Celmiņš brīvprātīgi iestājās 1. Daugavgrīvas latviešu strēlnieku bataljonā, 1916. gadā tika nosūtīts uz kara skolu Maskavā, to beidza pirmajā virsnieka rangā — praporščika pakāpē 1917. gadā. Pēc vācu iebrukuma 1918. gadā tika atbrīvots no dienesta un aprīlī atgriezās Latvijā. Jau mēnesi pēc Latvijas proklamēšanas, 1918. gada 18. decembrī, Celmiņš stājās Latvijas Bruņoto spēku rindās leitnanta dienesta pakāpē, pievienojoties vienai no Liepājas brīvprātīgo apsardzības rotām.Latvijas Kareivis, 1940. gada 26. jūl. (Nr. 168), 6. lpp Vēlāk Celmiņš nonāca 1. Latvijas Neatkarības rotā un kopā ar to piedalījās cīņās pret lieliniekiem Kurzemē un Rīgas atbrīvošanā.

Pēc Neatkarības kara noslēguma palika aktīvajā dienestā virsleitnanta dienesta pakāpē. 1924. gada 18. novembrī tika paaugstināts par kapteini. No 1928. gada bija sakaru rotas komandieris 3. Jelgavas kājnieku pulkā. 1935. gadā paaugstināts par pulkvežleitnantu un iecelts par štāba priekšnieku 11. Dobeles kājnieku pulkā. 1936. gadā 2. oktobrī tika pārcelts uz Armijas štābu. 1937. gadā beidza Augstākās kara skolas Vispārējo nodaļu, vēlāk paaugstināts par pulkvedi un iecelts par Armijas štāba Infromācijas daļas I nodaļas (Ārējās izlūkošanas) priekšnieku.

1939. gada 23. jūnijā Celmiņu iecēla par Latvijas Armijas štāba Informācijas daļas priekšnieku, kas nodarbojās ar izlūkošanu un pretizlūkošanu.Latvijas Kareivis, 1939. gada 23. jūn. (Nr. 139), 5. lpp Latvijas okupācijas laikā 1940. gada 17. jūnijā Celmiņa vadītā Armijas štāba Informācijas daļa iznīcināja visu lietvedību, liedzot PSRS izlūkdienestam pieeju tās operatīvajai informācijai. To apzinoties, NKVD sāka izdarīt spiedienu uz tās vadītāju, pulkvedis Celmiņš vairākkārt tika saukts uz PSRS vēstniecību pie militārā atašeja pulkveža Aleksandra Zavjalova. Tuvākie līdzstrādnieki atminējās, ka pēc pratināšanām Celmiņš kļuvis kluss, nerunīgs un savā kabinetā bija atrodams, iegrimis pārdomās.Daugavas Vanagi, Nr. 20, 1942. g. 7. aug. 8. lpp Pēdējo tikšanos ar pulkvedi Celmiņu aprakstījis Kara ministrijas juriskonsults, zvērināts advokāts Ādolfs Ozoliņš:


Pirmdien pulkvedis Celmiņš ieradās darbā, atvadījās no dienesta biedriem, un, neradot nevienam aizdomas par saviem nolūkiem, atgriezās savā dzīvoklī Elizabetes ielā. Pulkvedis Fricis Celmiņš, atsakoties sadarboties ar okupācijas varu, laupīja sev dzīvību 1940. gada 24. jūlijā. Uzreiz pēc tam PSRS atašeju pulkvedi Zavjalovu atsauca no Rīgas, iespējams, ka par nespēju iegūt operatīvo informāciju no Celmiņa viņam 1940. gada oktobrī izpildīja nāvessodu.

Pulkvedis Celmiņš kā pēdējais Latvijas Bruņoto spēku virsnieks apbedīts Rīgas Brāļu kapos ar militāru godu un Latvijas armijas regālijās. Viņa sievai un bērniem vēlāk izdevās aizbēgt uz Zviedriju.

 Apbalvojumi 
 Lāčplēša Kara ordenis, III šķira (1926) par 1919. gada marta izlūkgājienu Slokas apkārtnē, kur, par spīti niknai ienaidnieka ugunij, tika iegūtas vērtīgas ziņas par Padomju Latvijas armijas izvietojumu, tādējādi sekmējot uzbrukumu un ienaidnieka padzīšanu no Slokas apkārtnes.LKOK nr.3/1932 : Celmiņš, Fricis
 Aizsargu nopelnu krusts (1939.III),
 Triju Zvaigžņu ordenis, IV, V šķira,
 Igaunijas Ērgļa ordenis, III šķira,
 Polijas "Polonia Restituta" ordenis, IV šķira,
 Somijas Baltās Rozes ordenis, III šķira.

 Atsauces 

 Ārējās saites 

 Pulkvedis Celms-Celmiņš: „Neviens nav nodots, neviens nav izdots, viņi nezina neko!”
 Friča Celmiņa nekrologs (Tēvija, 1942. Nr.168)

Kategorija:Liepājā dzimušie
Kategorija:Latviešu strēlnieku virsnieki
Kategorija:Latvijas Bruņoto spēku virsnieki
Kategorija:Lāčplēša Kara ordeņa kavalieri
Kategorija:Triju Zvaigžņu ordeņa virsnieki
Kategorija:Triju Zvaigžņu ordeņa kavalieri
Kategorija:Ar Somijas Baltās Rozes ordeni apbalvotie
Kategorija:Pašnāvību veikušās militārpersonas
Kategorija:Rīgas Brāļu kapos apbedītie